Fotokursus.ee veebilehel ilmus täna fototöötlusprogrammi GIMP tasuta kursuse uus osa. Järjekorras juba seitsmes. Seekord võtab kursuse autor Marge Nelk vaatluse alla toimingud, mis on esmased ja vajalikud igaühele, kes vähegi oma fotosid töödelda soovivad - foto lõikamine ning foto suuruse muutmine. Saame teada, kuidas pildi suurust muuta nii et selle kvaliteet ei langeks, kuidas kõige lihtsamal moel horisonti otseks keerata ja veel palju muudki.